Մարիուս Վոլֆ

**Մարիուս Վոլֆ** (, ), գերմանացի պրոֆեսիոնալ ֆուտբոլիստ։ Ներկայումս Բորուսիա Դորտմունդից վարձավճարով հանդես է գալիս Հերթա Բեռլինի կազմում։ Խաղում է վինգերի դիրքում։

## Ակումբային կարիերա
### Մյունխեն 1860
Վոլֆը Մյունխեն 1860-ի ակադեմիայի սան է։ Իր պրոֆեսիոնալ դեբյուտը նշեց 2014 թվականի հոկտեմբերի 26-ին՝ փոխարինման մտնելով Այնտրախտ Բրաունշվեյգի դեմ խաղում։ Իր առաջին գոլը խփեց 2015 թվականի փետրվարի 21-ին՝ Սանկտ Պաուլիի դեմ խաղում։ Ապրիլի 8-ին Վոլֆը գոլ խփեց Բոխումի դեմ խաղում՝ օգնելով Մյունխեն 1860-ին հաղթել 2-1 հաշվով։ Հոկտեմբերի 2-ին գերմանացին գոլի հեղինակ դարձավ Արմինիա Բիլեֆելդի դեմ խաղում, իսկ հանդիպումն ավարտվեց 1-1 հաշվով։ Նոյեմբերի 1-ին նա խփեց Դույսբուրգի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Մյունխեն 1860-ի կազմում Վոլֆը անցկացրեց 44 հանդիպում՝ դառնալով 5 գոլի և 5 գոլային փոխանցման հեղինակ։

### Հանովեր
2016 թվականի հունվարի 8-ին Վոլֆը 3․5 տարվա պայմանագիր կնքեց Հանովերի հետ։ Իր դեբյուտը Բունդեսլիգայում նշեց փետրվարի 27-ին՝ թիմի մեկնարկային կազմում խաղադաշտ դուրս գալով Շտուտգարտի դեմ խաղում։ Հանովերում Վոլֆը հանդես էր գալիս հիմնականում ակումբի երկրորդ թիմում, որի կազմում նա անցկացրել է 15 հանդիպում՝ դառնալով 2 գոլի և 3 գոլային փոխանցման հեղինակ։ Հանովերի առաջին թիմի կազմում գերմանացին խաղադաշտ է դուրս եկել ընդամենը 2 խաղում։

### Այնտրախտ Ֆրանկֆուրտ
2017 թվականի հունվարի 31-ին Վոլֆը մինչև մրցաշրջանի ավարտը վարձավճարով միացավ Այնտրախտ Ֆրանկֆուրտին։ Իր դեբյուտը ակումբի կազմում նշեց ապրիլի 4-ին՝ Քյոլնի դեմ խաղում։ Ապրիլի 25-ին նա փոխարինման մտավ Գերմանիայի գավաթի կիսաեզրափակչի Բորուսիա Մյոնխենգլադբախի դեմ խաղում, սակայն վնասվածք ստացավ 13 րոպե անց՝ բաց թողելով մրցաշրջանի շարունակությունը։ Այս մրցաշրջանում Վոլֆը անցկացրեց 4 հանդիպում։

2017 թվականի հունիսի 14-ին Այնտրախտ Ֆրանկֆուրտը երկարաձգեց Վոլֆի վարձավճարը 1 տարով։ Իր առաջին գոլը Բունդեսլիգայում գերմանացին խփեց հոկտեմբերի 21-ին՝ Բորուսիա Դորտմունդի դեմ խաղում։ Դեկտեմբերի 3-ին Վոլֆը գոլի հեղինակ դարձավ Հերթա Բեռլինի դեմ խաղում՝ օգնելով իր թիմին հաղթել 2-1 հաշվով։ 2018 թվականի հունվարի 20-ին նա 2 գոլային փոխանցում տվեց Վոլֆսբուրգի դեմ խաղում։ Հունվարի 26-ին Այնտրախտը գնեց Վոլֆի լրիվ տրանսֆերը՝ նրա հետ կնքելով 2.5 տարվա պայմանագիր։ Փետրվարի 10-ին գերմանացին գոլի և գոլային փոխանցման հեղինակ դարձավ Քյոլնի դեմ խաղում։ Մայիսի 19-ին նա թիմի մեկնարկային կազմում խաղադաշտ դուրս եկավ Գերմանիայի գավաթի եզրափակչի Բավարիա Մյունխենի դեմ խաղում՝ օգնելով իր թիմին հաղթել 3-1 հաշվով և նվաճել գավաթը։ Այնտրախտի կազմում Վոլֆը անցկացրեց 38 հանդիպում՝ դառնալով 6 գոլի և 11 գոլային փոխանցման հեղինակ։

### Բորուսիա Դորտմունդ
2018 թվականի մայիսի 28-ին Վոլֆը 5 տարվա պայմանագիր կնքեց Բորուսիա Դորտմունդի հետ։ Ակումբը նրա համար վճարեց 5 միլիոն եվրո։ Իր դեբյուտը նշեց օգոստոսի 20-ին՝ Գերմանիայի գավաթի Գրոյտեր Ֆյուրտի դեմ խաղում։ Առաջին հանդիպումը Բունդեսլիգայում Բորուսիայի կազմում անցկացրեց օգոստոսի 26-ին՝ փոխարինելով Մաքսիմիլիան Ֆիլիպին ՌԲ Լայպցիգի դեմ խաղում։ Իր առաջին գոլը խփեց սեպտեմբերի 14-ին՝ Այնտրախտ Ֆրանկֆուրտի դեմ խաղում։ Չեմպիոնների Լիգայում իր դեբյուտը Վոլֆը նշեց սեպտեմբերի 18-ին՝ թիմի մեկնարկային կազմում խաղադաշտ դուրս գալով խմբային փուլի Բրյուգգեի դեմ խաղում։ 2019 թվականի ապրիլի 27-ին գերմանացին հեռացվեց խաղադաշտից Շալկե 04-ի դեմ խաղում՝ կարմիր քարտ ստանալով հանդիպման 65-րդ րոպեին։ Իր առաջին մրցաշրջանում Վոլֆը անցկացրեց 22 հանդիպում՝ դառնալով 1 գոլի հեղինակ։ 2019 թվականի օգոստոսի 3-ին նա փոխարինեց Լուկաշ Պիշչեկին Գերմանիայի սուպերգավաթի Բավարիա Մյունխենի դեմ խաղում՝ օգնելով Բորուսիային հաղթել 2-0 հաշվով։

2019 թվականի սեպտեմբերի 2-ին Վոլֆը 1 տարվա վարձավճարով միացավ Հերթա Բեռլինին։ Իր դեբյուտը նշեց սեպտեմբերի 14-ին՝ թիմի մեկնարկային կազմում խաղադաշտ դուրս գալով Մայնց 05-ի դեմ խաղում։ Իր առաջին գոլը խփեց սեպտեմբերի 21-ին՝ Պադերբորնի դեմ խաղում։

## Միջազգային կարիերա
Վոլֆը ներկայացրել է Գերմանիան մինչև 20 տարեկանների երիտասարդական թիմում։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 19-ի դրությամբ*

## Նվաճումներ
### Ակումբային
**Այնտրախտ Ֆրանկֆուրտ**

* Գերմանիայի գավաթ. 2017–18

**Բորուսիա Դորտմունդ**

* Գերմանիայի սուպերգավաթ. 2019

## Ծանոթագրություններ

## Արտաքին հղումներ
* Վոլֆի պաշտոնական Ֆեյսբուքի էջը
* Վոլֆի պաշտոնական Տվիտերի էջը
* Վոլֆի պաշտոնական Ինստագրամի էջը
* Վոլֆը transfermarkt-ում
* Վոլֆը soccerbase.com-ում
* Վոլֆը WhoScored.com կայքում
* Վոլֆը Հերթա Բեռլինի պաշտոնական կայքում
* Վոլֆը ՈՒԵՖԱ-ի պաշտոնական կայքում
* Վոլֆը Գերմանիայի ֆուտբոլի ասոցիացիայի կայքում

Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Աուգսբուրգի ֆուտբոլիստներ
Կատեգորիա:Բեռլինի Հերտայի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Հաննովեր 96-ի ֆուտբոլիստներ
Կատեգորիա:Մյունխեն 1860-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Քյոլնի ֆուտբոլիստներ